અંદરના ખંડોમાં ફરીયે તો પણ ખૂણે ખાંચરે તેનું શિલ્‍પ જોવા મળે છે. છતો નીચે મનોરમ્‍ય નકશીકામ દેખાય છે. અંધારામાં જાણે પ્રકાશ પથરાઇ જાય છે. આ મહેલ પણ ઐતિહાસિક રહ્યો છે. રાવ લખપતજી જયારે માંડવી આવતા ત્‍યારે ત્‍યાં રહેતા. પછીના રાજાઓએ પણ તેનો ઉપયોગ કર્યો છે. રાવ રાયધણજી બીજાનો ઉલ્‍લેખ કરવો જરૂરી બને છે. તેમણે પ્રજાની ધર્માન્‍તરની પ્રક્રિયા શરૂ કરી અને માંડવી પર આક્રમણ કર્યુ ત્‍યારે કેદ પકડાયા અને આ મોલાતના બીજા માળે તેમને નજર કેદ કર્યા હતા એવી લોકવાયકા છે. તેમની પ્રકૃતિ ઉશ્કેરાટ ભરી હોવાથી, તે સહન ન કરી શકતા આ બંધનને અને ઉશ્‍કેરાટમાં થાંભલા પર તલવારનો ઘા કરતા ઘાના લસરકા હજી પણ થાંભલાઓએ સાચવી રાખ્‍યા છે.